  ปรกติเวลาไปทานอาหารเกาหลีก็จะทานแถวสุขุมวิทหรือไม่ก็ปิ้งๆย่างแถวkorean townที่สุขุมวิทซอย12 ไม่ค่อยจะถนัดอาหารแบบหม้อไฟใส่เส้นมาม่าหรือเมนูนี้เท่าไหร่ แต่วันนี้ไปที่The up praram3 ชั้นสองเจอร้านนี้เข้า ชื่ออาจจะคล้ายร้านเกาหลีอีกร้านที่มีสาขามากมายแต่ได้คุยกับเจ้าของซึ่งเป็นคนเกาหลีเค้าบอกว่าเป็นสาขาแรกที่เมืองไทยเลย ร้านตกแต่งได้โปร่งโล่งนั่งสบายดีแต่ไม่มีตัวดูดควันตามโต๊ะแต่ก็ไใมีกลิ่นมากมายจนเกินไปนัก วันที่ไปมีประมาณสองสามโต๊ะช่วงบ่าย ร้านดพิ่งจะเปิดได้แค่สิบวันเท่านั้นเอง credit cardยังใช้ไม่ได้ การบริการทั้งเจ้าของคนเกากลีกับคนไทยมาดูแลอย่างดีเยี่ยม นั่งเสร็จมีชาข้าวเย็นกลิ่นหอมมาเสริฟให้เลยแถมยังมีกิมจิกับมันบดเติมได้ตลอดมาให้ด้วย
  เมนูร้านนี้มีอาหารจานเดียวให้เลือกทานด้วยแต่อาหารจานเด็ดของร้านนี้ก็คงจะไม่พ้น dakgalbiเมนูที่เป็นชื่อของทางร้าน มีให้เลือกทั้งหมูและไก่มากับซ๊อสโคชูจังกับเห็ดเข็มทอง เห็ดออรินจิ กะหล่ำซอย แครอท หัวหอม มาในกระทะใบโต หลังจากนั้นน้องบริกรก็มาปรุงให้ที่โต๊ะเลย ที่ชอบมากที่สุดคือชีสที่ใส่ตอนสุดท้ายเอาไว้ตรงกลาง ชีสยืดๆรสหวานเค็มมันอร่อยผสมกับเครื่องอย่างอื่นแล้วเข้ากันได้ดีเยี่ยมรสชาติไม่เผ็ดเท่าไหร่แต่มีพริกป่นให้เติม ถ้าต้องการข้าวหรือเส้นต่างๆก็สามารถสั่งต่างหากมาเป็น side orderได้เลย
ส่วนตัวไม่ถนัดเกาหลีแนวนี้เท่าไหร่แต่ถ้าจะให้ไปอีกก็คงไปแน่ครับ เป็นอีกร้านใหม่ที่แฟนอาหารเกาหลีน่าไปลองดูกัน ร้านเปิดเที่ยงมีปิดตอนบ่ายสองครึ่งชั่วโมงนึงและปิดอีกทีเที่ยงคืน last order ที่22:00. ราคาร้านนี้คิดเป็นหัวตั้ง280-350บาทควรไปสองคนขึ้นไปครับ